Achemos grupė

Achemos grupė () – viena didžiausių nacionalinio kapitalo verslo grupių, vienijanti per 40 bendrovių Lietuvoje ir užsienyje. 

Įmonės veikia trąšų gamybos ir prekybos, agroverslo, krovos ir logistikos, energetikos, dujų gamybos bei prekybos srityse, taip pat plėtoja kitus verslus. Koncernui priklausančių bendrovių pagaminta produkcija eksportuojama į daugiau nei 30 pasaulio šalių. Koncernas „Achemos grupė“ yra vienas didžiausių darbdavių Lietuvoje.

Dabartis 
Koncerno „Achemos grupė“ įmonės 2020 metais uždirbo 922 mln. pajamų. Jose dirba daugiau kaip 4400 darbuotojų. Į valstybės biudžetą 2020 metais buvo sumokėta 80,4 mln. eurų mokesčių ir papildomai 37,5 mln. eurų kitų įmokų už SGD terminalo išlaikymą, VIAP ir ATL leidimus. 

Koncernas ir jo patronuojamosios bendrovės aktyviai dalyvauja pagrindinius šalies ir Europos gamybos sektorius vienijančių asociacijų veikloje: „Fertilizers Europe“, Lietuvos pramonininkų konfederacija (LPK), Lietuvos chemijos pramonės įmonių asociacija, Lietuvos jūrų krovos kompanijų asociacija, Lietuvos vėjo elektrinių asociacija, Lietuvos gynybos ir saugumo pramonės asociacija, Europos didmaišių gamintojų asociacija EFIBCA ir kt.

Koncerno „Achemos grupė“ finansinę atskaitomybę audituoja tarptautinė audito, mokesčių ir verslo konsultacijų bendrovė UAB „KPMG Baltics“.

Valdymas 
Lyda Lubienė (po Bronislovo Lubio mirties), pagrindinė akcininkė (38,75 % akcijų), valdybos pirmininkė
Gintaras Balčiūnas, valdybos pirmininkės pavaduotojas
Rimantas Rėklaitis, valdybos narys
Linas Vidauskas, valdybos narys
Adomas Žadeika, valdybos narys
Irmantė Kimienė, l.e.p. generalinė direktorė

Veiklos sritys 

Pagrindinės koncerno veiklos kryptys – gamyba, prekyba ir krova, energetika.

Veiklos sektoriai

Trąšų gamyba ir prekyba

 AB „Achema“ – didžiausia azoto trąšų ir kitų pramoninių chemijos produktų gamintoja Baltijos šalyse.
 SARL „Litfert“ Prancūzijoje veikianti įmonė importuoja „Achemos“ ir  kitų gamintojų biriąsias bei skystąsias trąšas į Prancūziją, Beniliukso šalis bei Ispaniją.
 BVBA „Fertigent“ – Belgijoje veikianti įmonė eksploatuoja 70 tūkst. tonų talpos terminalą, kuris yra svarbiausias skystųjų trąšų sandėliavimo ir logistikos terminalas Beniliukso regione.
 GmbH „Agro Baltic“ – Vokietijoje įsikūrusi įmonė parduoda skystas trąšas iš nuosavo terminalo Liubeko (Vokietija) ir nuomojamo terminalo Ščecino (Lenkija) uostų, taip pat eksploatuoja birių trąšų sandėlius     Rostoko (Vokietija) ir Liubeko uostuose. Įmonė dirba Vokietijos, Danijos, Austrijos ir Olandijos rinkose, teikia ir laivų frachtavimo paslaugas.
 Sp.z.o.o. „Liteximp Prostki“ – Lenkijoje veikianti įmonė prekiauja trąšomis.
 Sp.z.o.o. „AGT“ – antrinė GmbH „Agro Baltic“ bendrovė Lenkijoje, transportuojanti birius ir skystus produktus nuosavomis upinėmis baržomis Vokietijos vidaus vandenų keliais.

Agroverslas

 UAB „Agrochema“ – viena didžiausių šalyje žemės ūkio verslo bendrovių, azoto trąšų prekybos lyderė Lietuvoje. Bendrovė taip pat prekiauja grūdais, augalų apsaugos priemonėmis, sėklomis, sodo ir daržo prekėmis.
 SIA „Agrochema Latvia“ – Latvijoje veikianti įmonė užsiima trąšų ir agroverslui skirtų produktų prekyba.
 OÜ „Agrochema Eesti“ – Estijoje veikianti įmonė užsiima trąšų ir agroverslui skirtų produktų prekyba, teikia kompleksines paslaugas Estijos rinkoje.
 UAB „Žemaitijos grūdai“ – užsiima grūdinių kultūrų ir rapsų priėmimu, jų valymu, džiovinimu, saugojimu ir išvežimu, teikia elevatoriaus paslaugas.

Krova ir logistika

 AB „Klaipėdos jūrų krovinių kompanija“ (KLASCO) – universaliausia ir didžiausia pagal apyvartą krovos kompanija Klaipėdos uoste.
 UAB „Krovinių terminalas“ – priimama, kaupia ir į tanklaivius bei geležinkelio cisternas krauna šviesiiuosius naftos ir naftos chemijos produktus.
 UAB „Centrinis Klaipėdos terminalas“ – aptarnauja ir prižiūri ro-ro, ro-pax, con-ro, kruizinius ir keleivinius laivus.
 UAB „Transachema“ – įmonės pagrindinė veikla yra krovinių vežimas geležinkelio transportu, taip pat teikiamos kitos su tuo susijusios paslaugos.
 UAB „Euroga“ – viena didžiausių Klaipėdos jūrų uoste laivų agentavimo ir frachtavimo įmonių.

Dujų gamyba ir prekyba

 UAB „Gaschema“ – Lietuvoje ir Baltijos šalyse pirmaujanti techninių, suvirinimo, maistinių, specialiųjų, skystųjų dujų, „AZO Products“ ir „Lipalo“ produktų grupės gamybos bei plėtros įmonė.
 SIA „Gaschema“ – Latvijoje veikianti įmonė tiekia rinkai technines, maisto, specialiąsias dujas, „AdBlue“ ir amoniakinį vandenį.
 AB „Gaschema Sweden“ – Švedijoje įsikūrusi įmonė užsiima „AdBlue“ ir AUS-40 gamyba bei prekyba. Šie produktai skirti Švedijos, Norvegijos ir Danijos rinkoms.
 UAB „Achema Gas Trade“ – įmonė tiekia gamtines dujas Lietuvoje ir kitose Baltijos valstybėse esantiems pramonės ir energetikos ūkio subjektams.

Energetika

 UAB „Renerga“ – įmonė užsiima elektros energijos gamyba iš vėjo, vandens ir saulės. Ji valdo Pastrėvio ir Kavarsko hidroelektrines bei vėjo elektrinių parkus „Benaičiai“, „Benaičiai-1“ ir „Anykščių“, taip pat eksperimentinę mažąją vėjo ir saulės elektrines.

 UAB „Renerga-1“ – įmonė, kuri užsiima elektros energijos gamyba iš atsinaujinančių šaltinių – vėjo.
 UAB „LT energija“ – koncernui „Achemos grupė“ priklausanti energetikos bendrovė.
 UAB „Visa energija“ – koncernui „Achemos grupė“ priklausanti  energetikos bendrovė.
 S.r.o. „Větrná Energie HL“ – Čekijoje įsikūrusi bendrovė valdo trečią pagal dydį šalyje vėjo jėgainių parką.
 D.o.o. „Eko-Energija“ – Kroatijoje veikianti bendrovė valdo netoli Zadaro uosto įsikūrusį 42 MW instaliuotos galios vėjo elektrinių parką.
 SARL „Silent Meteor“ – koncernui „Achemos grupė“ priklausanti energetikos bendrovė.
 SARL „Thirty Invest“ – koncernui „Achemos grupė“ priklausanti energetikos bendrovė.

Kiti verslai

Viešbučiai:

 UAB „Grand SPA Lietuva“: viešbučiai „Dzūkija“, „Druskininkai“, „Lietuva“

 UAB „Palangos vėtra“: viešbučiai „Old Mill Hotel“, „Old Mill Conference“, „Palangos vėtra“

Gamyba ir paslaugos:

 UAB „Iremas“ – viena didžiausių Lietuvoje metalo apdirbimo įmonių UAB „Iremas“ užsiima metalo apdirbimu, gamyba, montavimu, remontu, elektros įrenginių, inžinerinių tinklų montavimu ir remontu, projektavimu ir techninės     priežiūros paslaugomis.
 UAB „Achempak“ – įmonė gamina minkštuosius konteinerius įvairioms trąšoms, grūdams, cheminėms medžiagoms, granulėms ir kitoms biriosioms     pavojingoms ir nepavojingoms medžiagoms, taip pat maisto produktams     pakuoti, transportuoti ir sandėliuoti.
 UAB „Klaipėdos laivų remontas“ – bendrovė užsiima mažų ir vidutinių laivų remontu, metalo konstrukcijų gamyba, metalo apdirbimu, laivų     aptarnavimu ir priežiūra, taip pat įmonės DFDS keltų, AB „Orlen Lietuva“ SPM plūduro priežiūra ir remontu.
 UAB „Klaipėdos pilies uostas“ – įmonė užsiima pramoginių laivų priežiūra ir remontu, teikia kruizinių laivų švartavimo ir krantinės nuomos paslaugas.
 UADBB „Draudimo brokerių aljansas“ – draudimo brokerių bendrovė, kuri sprecializuojasi ne gyvybės draudimo srityje.
 UAB „Budrus sakalas“ teikia įmonių, administracinių pastatų, viešbučių ir kitų objektų fizinės bei ginkluotos apsaugos paslaugas, lydi vertingus krovinius, užtikrina gelbėtojų veiklą pavojinguose objektuose.
 UAB FMĮ „Kapitalo srautai“ teikia vertybinių popierių apskaitos, eorganizavimo projektų bei investicines paslaugas ir konsultacijas.
 UAB „Smeltės vėjų jėgainės“ – koncernui priklausanti energetikos bendrovė.
 Radijo grupė: UAB „Radiocentras“, UAB „Tango reklama“, VšĮ „Kvartolė“  – šiai įmonių grupei priklauso vienos populiariausių radijo stočių     Lietuvoje: „Radiocentras“, „ZIP FM“, „Rusradio LT“, „Relax FM“ ir „Rock     FM“ bei radijo stotims paslaugas teikianti UAB „Tango reklama“.

Išnašos

Nuorodos 
Oficiali „Achemos grupė“ svetainė (lietuvių, anglų k.)